
Евразия экономикалык комиссиясынын Кеңешинин «Евразия экономикалык бирлигинин башка мүчө мамлекети тарабынан өзгөчө субсидия берүүнүн натыйжасында Евразия экономикалык бирлигине мүчө мамлекеттердин улуттук экономика тармагына материалдык залал келтирүү коркунучуна талдоо жүргүзүүнүн тартиби жөнүндө» чечиминин долбоору 

1.  «Евразия экономикалык бирлигинин башка мүчө мамлекети тарабынан өзгөчө субсидия берүүнүн натыйжасында Евразия экономикалык бирлигине мүчө мамлекеттердин улуттук экономика тармагына материалдык залал келтирүү коркунучуна талдоо жүргүзүүнүн тартиби жөнүндө»  Евразия экономикалык комиссиясынын Кеңешинин    чечиминин долбоору (тиркелет) жактырылсын жана Евразия экономикалык комиссиясынын Кеңешине кароо үчүн берилсин.
2. Ушул тескеме Евразия экономикалык бирлигинин расмий сайтына жарыяланган күндөн тартып күчүнө кирет.

Евразия экономикалык комиссиясынын 			 
Коллегиясынын төрагасы							Т. Саркисян             

ЕВРАЗИЯ ЭКОНОМИКАЛЫК КОМИССИЯСЫ

Евразия экономикалык бирлигинин башка мүчө мамлекети тарабынан өзгөчө субсидия берүүнүн натыйжасында Евразия экономикалык бирлигине мүчө мамлекеттердин улуттук экономика тармагына материалдык залал келтирүү коркунучуна талдоо жүргүзүүнүн
 тартиби жөнүндө

2017-жылдын 26-майындагы  Евразия экономикалык бирлигине мүчө мамлекеттер тарабынан Евразия экономикалык комиссиясы менен өнөр жай товарларына карата өзгөчө субсидияларды ыктыярдуу макулдашуу жана Евразия экономикалык комиссиясы тарабынан өзгөчө субсидияларды Евразия экономикалык бирлигине мүчө мамлекеттердин берүүсү менен байланышкан териштирүүлөрдү жүргүзүү тартиби жөнүндө макулдашуунун (мындан ары - Макулдашуу)  9-беренесинин 4-пунктун ишке ашыруу максатында  Евразия экономикалык комиссиясынын Кеңеши ч е ч т и:
1. Тиркелип жаткан Евразия экономикалык бирлигинин башка мүчө мамлекети тарабынан өзгөчө субсидия берүүнүн натыйжасында Евразия экономикалык бирлигине мүчө мамлекеттердин улуттук экономика тармагына материалдык залал келтирүү коркунучуна талдоо жүргүзүүнүн тартиби бекитилсин
2. Ушул Чечим Макулдашуу күчүнө кирген күндөн баштап, бирок ушул Чечим расмий жарыялангандан  күндөн 10 календарлык күн өткөндөн эрте эмес күчүнө кирет.

Евразия экономикалык комиссиясынын Кеңешинин мүчөлөрү

Армения                 Беларусь                 Казакстан                    Кыргыз                 Россия
Республикасынан  Республикасынан   Республикасынан  Республикасынан  Федерациясынан




В.Габриелян      В.Матюшевский         А.Мамин               О.Панкратов        И.Шувалов

БЕКИТИЛДИ

                                                                               Евразия экономикалык 
Комиссиясынын  Кеңешинин     
                                                                                    2017 -жылдын   
                                                                                    №         чечими менен

Евразия экономикалык бирлигинин башка мүчө мамлекети тарабынан өзгөчө субсидия берүүнүн натыйжасында Евразия экономикалык бирлигине мүчө мамлекеттердин улуттук экономика тармагына материалдык залал келтирүү коркунучуна талдоо жүргүзүүнүн
ТАРТИБИ

I. Жалпы жоболор

1. Ушул Тартип, 2017-жылдын 26-майындагы  Евразия экономикалык бирлигине мүчө мамлекеттер менен Евразия экономикалык комиссиясынын өнөр жай товарларына карата өзгөчө субсидияларды ыктыярдуу макулдашуу жана Евразия экономикалык бирлигине мүчө мамлекеттердин өзгөчө субсидияларды берүүсү менен байланышкан териштирүүлөрдү жүргүзүү  тартиби жөнүндө макулдашуунун (мындан ары - Макулдашуу)  9-беренесинин 4 жана 5-пункттарын ишке ашырууну камсыз кылуу максатында  Евразия экономикалык комиссиясы тарабынан иштелип  чыкты жана башка мүчө мамлекети тарабынан өзгөчө субсидия берүүнүн натыйжасында Евразия экономикалык бирлигине мүчө мамлекеттердин (мындан ары – мүчө мамлекет, Бирлик) улуттук экономика тармагына материалдык залал келтирүү коркунучуна талдоо жүргүзүүнүн тартибин бекитет (мындан ары - талдоо).
2. Ушул Тартипте колдонулган түшүнүктөр, өнөр жай субсидияларын берүүнүн бирдиктүү эрежелери жөнүндө Макулдашуу жана Протокол менен аныкталган маанилерде колдонулат (2014-жылдын 29-майындагы Евразия экономикалык бирлиги жөнүндө келишимге №28 тиркеме) (мындан ары - Протокол).
3. Талдоо, Макулдашуунун II бөлүмүнө ылайык аны  макулдашуулардын натыйжасы боюнча мындай субсидиянын Макулдашуунун 10-беренесинде каралган өзгөчө субсидияларга жол бербеген критерийлерге жатпагандыгы жана Макулдашуунун 11-беренесинде каралган өзгөчө субсидияга жол берген бир да критерийге туура келбегендиги аныкталган  өзгөчө субсидияларга карата жүргүзүлөт.
4. Талдоо жүргүзүүдө төмөнкүлөр пайдаланылат:
а) Евразия экономикалык комиссиясына (мындан ары - Комиссия) мүчө мамлекеттердин ыйгарым укуктуу органдарынан келип түшкөн маалымат;
б) мүчө мамлекеттердин ченемдик укуктук актыларды расмий жарыялоонун улуттук булактарында жайгашкан маалымат;
в) башка маалымат.
5. Талдоо жүргүзүү, Бирликтин алкагында Комиссиянын өнөр жай саясаты жана өнөр жай субсидиялары чөйрөсүндөгү (мындан ары - департамент) ишмердүүлүгүн камсыз кылган Комиссиянын түзүмдүк бөлүмчөсү тарабынан ишке ашырылат. 
6. Талдоо төмөнкү негиздөөчү принциптерге таянып жүргүзүлөт:
а) көз карандысыздык принциби: талдоонун жыйынтыктары мүчө мамлекеттердин мамлекеттик бийлик органдарынан көз карандысыз Комиссиянын эл аралык кызматкерлеринин баасы аркылуу түзүлөт;
б) объективдүүлүк принциби: талдоонун жыйынтыктары изилденип жаткан чөйрөдөгү иштердин реалдуу абалын чагылдырат жана талдоо жүргүзгөн адамдардын субъективдүү ой-пикирлеринен көз каранды болбойт;
в) мыйзамдуулук принциби: талдоо ушул Тартиптин, Макулдашуунун жана Протоколдун жоболоруна негизделет.
II. Талдоо жүргүзүү үчүн маалымат чогултуу 
 7. Макулдашуунун II бөлүмүнө ылайык өзгөчө субсидияны макулдашуу жөнүндө арызды (мындан ары - арыз) Комиссияга жөнөткөн мүчө мамлекеттин ыйгарым укуктуу органы, Макулдашуунун 10-беренесинде каралган  мындай субсидия жол берилбеген критерийлерге жатпагандыгын  жана Макулдашуунун 11-беренесинде каралган субсидияга жол берилген бир да критерийге туура келбеси жөнүндө маселе Комиссиянын Коллегиясынын отурумунда каралгандан кийин талдоо жүргүзүү сунушу менен Комиссияга кайрылууга укуктуу (мындан ары - кайрылуу).
Кайрылуу ушул Тартипке ылайык мүчө мамлекеттин ыйгарым укуктуу органы тарабынан электрондук басма түзүлүштөрдү пайдалануу менен орус тилинде толтурулат. 
Эгерде кайрылууда купуя маалымат камтылса, анда кайрылуу 2: купуя жана купуя эмес нускада берилет.
Купуя эмес нуска купуя нускада берилген маалыматтын маңызын түшүнүү үчүн бир кыйла толук болуусу зарыл.
Кайрылууда айтылган маалымат ишенимдүү болууга тийиш жана ал алынган булака шилтеме коштолушу керек.
8. Кайрылууда төмөнкүлөр көрсөтүлөт:
а) Комиссияга кайрылуу жолдогон мүчө мамлекеттин ыйгарым укуктуу органы туурасындагы маалыматтар  (ыйгарым укуктуу органдын аталышы, ыйгарым укуктуу байланышуучу адамдын аты-жөнү, телефон номери (факстын), электрондук почтасынын дареги);
б) өзгөчө субсидия берилип жаткан же берилүү болжонуп жаткан товардын аталышы жана сыпаттамасы (анын ичинде Евразия экономикалык бирлигинин Тышкы экономикалык ишмердүүлүгүнүн бирдиктүү товардык   номенклатурасына ылайык 10 белгинин деңгээлинде коду, товардын сырткы көрүнүшү, физикалык касиеттерин, товарды өндүрүүдө пайдаланылган  сырьё  жана материалдарды, химиялык курамы жөнүндө маалыматтарды, өндүрүш процесси (өндүрүш технологиясы), негизги өндүрүүчүлөр, багытталышы жөнүндө маалыматты, товарды өндүрүүгө  колдонуусу жайылтылган стандарттардын сыпаттамасы менен маалыматтар, товардын түрүнүн  сыпаттамасы жана товарды корректтүү жана толук сыпаттоо үчүн зарыл болгон башка маалыматтарды көрсөтүү менен);
в) өзгөчө субсидияны алардын негизинде берилген же бериле турган ченемдик укуктук актылардын же ченемдик укуктук актылардын долбоорлорунун тизмеси;
г) өзгөчө субсидиянын формасы, өлчөмү, шарттары, критерийлери жана ыкмалары жөнүндө маалыматтар;
д) өзгөчө субсидияны алуучулар (потенциалдуу алуучулар) жөнүндө маалыматтар;
е) кайрылуу берилген күнгө  чейин кеминде 3 жыл ичинде, ошондой эле жылдар боюнча бөлүштүрүлгөн өзгөчө субсидияларды  колдонуу пландалып жаткан мөөнөтүнө, ошондой эле субсидияларды алуучулар (маалыматтар болгон учурда), субсидия берилүүчү товарды ар бир мүчө мамлекеттердин  аймагына ташып кетүүнүн көлөмдөрү жөнүндө маалыматтар; 
ж) кайрылуу берилген күнгө чейин кеминде 3 жыл ичинде, ошондой эле жылдар боюнча бөлүштүрүлгөн өзгөчө субсидияларды  колдонуу пландалып жаткан мөөнөтүнө, ошону менен бирге субсидияларды алуучулар боюнча (маалыматтар болгон учурда)  менен мүчө мамлекеттердин  рыногундагы субсидия берилүүчү товардын баасынын деңгээли жөнүндө маалыматтар;
з) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүлгөн өзгөчө субсидияларды  колдонуу пландалып жаткан мөөнөтүнө, ошону менен бирге субсидияларды алуучулар боюнча (маалыматтар болгон учурда),  субсидия берилүүчү товардын өздүк наркы жөнүндө маалыматтар;
и)  кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, ошону менен бирге субсидияларды алуучулар боюнча (маалыматтар болгон учурда)  мүчө мамлекеттин  рыногундагы окшош товарга баанын деңгээли жөнүндө маалыматтар;
к) кайрылуу  берилгенге чейин кеминде 3 жыл ичиндеги кайрылуу  жиберген мүчө мамлекеттин аймагына ар бир мүчө мамлекеттин аймагынан окшош товарларды ташып келүүнүн көлөмү жөнүндө маалыматтар;
л) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча (маалыматтар болгон учурда)  субсидия берилген товарлардын өндүрүүчүдөгү запастары жөнүндө маалыматтар; 
м) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча  (маалыматтар болгон учурда)  өндүрүш кубаттары жана алардын жүктөлүү даражалары жөнүндө маалыматтар;
н) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча (маалыматтар болгон учурда)  субсидия берилген товарды өндүрүүнүн көлөмдөрү жөнүндө маалыматтар;
о) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча (маалыматтар болгон учурда)  субсидия берилген товарды кайрылуу жиберген мүчө мамлекеттин  аймагында сатуунун көлөмдөрү жөнүндө маалыматтар;
п) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча (маалыматтар болгон учурда)  кайрылуу жиберген мүчө мамлекеттин үчүнчү өлкөлөргө  субсидия берилген товарды экспорттоосу жөнүндө маалыматтар;
р) өзгөчө субсидияларды берүүнүн зарылдыгынын, анын ичинде мүчө мамлекеттердин өндүрүүчүлөрүнүн ортосундагы атаандаштыкка мындай субсидиянын тийгизген таасири жөнүндө маалыматтар;
с) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча (маалыматтар болгон учурда)  субсидия берилип жаткан товарды өндүрүүгө жана (же) сатууга багытталган инвестициялардын көлөмү жөнүндө маалыматтар;
т) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча (маалыматтар болгон учурда)  субсидия берилип жаткан товарды өндүрүүдө жумуш иштеген персоналдардын эмгек өндүрүмдүүлүгү жана саны тууралуу маалыматтар (персоналдын айлык акысы жөнүндө маалыматтарды кошо алганда);
у) кайрылуу берилгенге чейин кеминде 3 жыл ичиндеги, ошондой эле жылдар боюнча бөлүштүрүү менен өзгөчө субсидияларды  колдонуу пландалып жаткан мөөнөтүнө, аны менен бирге субсидияларды алуучулар боюнча (маалыматтар болгон учурда)  мүчө мамлекеттин  рыногунда сатылган субсидия берилип жаткан товарды өндүрүүнүн жана сатуунун рентабелдүүлүгү жөнүндө маалыматтар;
9. Кайрылууда камтылган нарктык көрсөткүчтөрдү көрсөтүүдө мүчө мамлекеттердин тышкы жана өз ара соодасынын статистикасын жүргүзүү үчүн салыштыруу максатында Комиссия тарабынан аныкталган акча бирдиги пайдаланылат.  
10. Кайрылууда камтылган маалымат, арыздагы маалымат менен бирдей болууга тийиш (ушул Тартиптин 8-пунктундагы дал келбөөгө уруксат берилген «а», «д» - «ж», «н» жана «п» пунктчаларында каралган маалыматтарды кошпогондо). Ошондой эле кайрылуу, Комиссияга арыз берилген күндөн баштап, Комиссияга кайрылуу жиберилген күнгө чейинки мезгилдеги өзөктүү болгон маалыматты камтышы керек.
Эгерде кайрылууда камтылган маалымат арызда камтылган маалымат менен окшош болбой калса, кайрылуу Комиссияда катталган күндөн баштап 5 жумушчу күндөн кечиктирбестен департамент кайрылуу жолдогон мүчө  мамлекеттин ыйгарым укуктуу органын талдоо жүргүзүүдөн баш тартуу жөнүндө кабарландырат. 
Кайрылуу  департамент талдоо жүргүзүү жөнүндө чечимин кабыл алганга чейин же талдоонун жүрүшүндө аны жөнөткөн мүчө мамлекеттин ыйгарым укуктуу органы тарабынан кайра чыкыртылып алышы мүмкүн.  
11. Кайрылуунун Комиссияда катталган күнү анын берилген күнү болуп эсептелет. 
12. Департамент талдоо жүргүзүү максатында кайрылуу Комиссияда катталган күндөн баштап 5 күндүн ичинде андагы берилген маалыматтардын жетиштүүлүгүн изилдейт. Көрсөтүлгөн маалыматтар толук көлөмдө берилген учурда департамент кайрылууну алгандыгы тууралуу башка мүчө мамлекеттердин ыйгарым укуктуу органдарына кабарлайт (кайрылуунун көчүрмөсүн же кайрылуунун купуя эмес нускасын тиркөө менен) жана алардан ушул Тартиптин 13-пункту менен каралган маалыматты сурайт. Ушул Тартиптин 13-пунктунда каралган  маалымат бериле турган мөөнөт, ушул Тартиптин 22-пунктунун экинчи абзацынын жоболорун эске алуу менен департамент тарабынан аныкталат. 
Кайрылуу жолдогон мүчө мамлекеттин ыйгарым укуктуу органы ушул Тартиптин 8-пунктунда каралган маалыматты толук көлөмдө жана (же) кайрылуу жолдогон мүчө мамлекеттин ыйгарым укуктуу органы кайрылуунун купуя эмес нускасын бербеген учурда кайрылуу Комиссияда катталган күндөн баштап 5 күндөн кечиктирбей департамент бул ыйгарым укуктуу органга тиешелүү суроо-талап жөнөтөт.  
Тиешелүү суроо-талапты алган күндөн баштап 15 жумушчу күндөн ашпаган мөөнөттө кайрылуу жөнөткөн мүчө мамлекеттин ыйгарым укуктуу органы жетишпеген маалыматты жана (же) кайрылуунун купуя эмес нускасын берет. 
Эгер кайрылуу жолдогон мүчө мамлекеттин ыйгарым укуктуу органы көрсөтүлгөн мөөнөттө жетишпеген маалыматты толук көлөмдө жана (же)  кайрылуунун купуя эмес нускасын бербесе, департамент мындай мөөнөт өткөн күндөн тартып 5 жумушчу күндөн кечиктирбестен бул ыйгарым укуктуу органга талдоо жүргүзүүдөн баш тартуу жөнүндө кабарлайт. 
13. Департаменттин суроо-талабы боюнча мүчө мамлекеттердин ыйгарым укуктуу органдары (кайрылуу жолдогон мүчө мамлекеттин ыйгарым укуктуу органынан башкасы) төмөнкүлөрдү беришет:
а) окшош товардын улуттук өндүрүүчүлөрү жөнүндө (аталышы, юридикалык жактын дареги, почтасынын дареги), ошондой эле окшош товар туурасында маалыматтарды: окшош товардын сырткы көрүнүшү, физикалык касиеттери, окшош товарды өндүрүүдө пайдаланылган  сырьё  жана материалдар, химиялык курамы тууралуу маалыматтар,  өндүрүш процесси (өндүрүш технологиясы), негизги керектөөчүлөр, багытталышы жөнүндө маалыматты, окшош товарды өндүрүүгө  колдонулган стандарттардын сыпаттамасы, окшош товардын түрүнүн сыпаттамасы менен маалыматтарды, жана окшош товарды корректтүү жана толук сыпаттоо үчүн зарыл болгон,  анын ичинде мүчө мамлекеттердин улуттук өндүрүүчүлөрү өндүргөн товардын окшоштугу жана субсидия берилип жаткан товардын сыпаттамасын камтыган башка маалыматтарды;
б) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонууну пландалган мөөнөткө мүчө мамлекеттин аймагында окшош товардын өндүрүлгөндүгү жана көлөмү (сандык жана нарктык көрсөтүүдө) тууралуу маалыматтар (жылдар боюнча бөлүү менен). Эгер мүчө мамлекеттин аймагында көрсөтүлгөн мезгилде окшош товар өндүрүлбөсө, анда мындай маалыматты берүү зарыл;
в) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалган мөөнөткө мүчө мамлекеттин аймагынан башка мүчө мамлекеттин аймагына окшош товарды ташып кетүүнүн көлөмү тууралуу (сандык жана нарктык көрсөтүүдө) маалыматтар (жылдар боюнча бөлүү менен);
г) кайрылуу берилген күнгө чейин кеминде 3 жыл ичинде мүчө мамлекеттин аймагына субсидия берилип жаткан товарды ташып келүүнүн көлөмү жөнүндө (сандык жана нарктык көрсөтүүдө) маалыматтар;
д) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалган мөөнөткө окшош товардын өздүк наркы жана анын мүчө мамлекеттердин рынокторундагы бааларынын деңгээли жөнүндө маалыматтар (жылдар боюнча бөлүү менен);
е) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалган мөөнөткө окшош товарды мүчө мамлекеттердин рынокторунда сатуудан түшчү пайда (чыгымдар) жөнүндө маалыматтар (жылдар боюнча бөлүү менен);
ж) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалган мөөнөткө окшош товарды өндүрүүгө жана (же) сатууга багытталган инвестициялардын көлөмү тууралуу маалыматтар (жылдар боюнча бөлүү менен);
з) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалган мөөнөткө өндүрүүчүлөрдөгү окшош товардын запастары жөнүндө маалыматтар (жылдар боюнча бөлүү менен);
и) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалып жаткан мөөнөткө өндүрүш кубаттары жана  жүктөлүү даражалары жөнүндө маалыматтар (жылдар боюнча бөлүү менен);
к) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалып жаткан мөөнөткө субсидия берилип жаткан товарды өндүрүүдө жумушчу персоналдардын эмгек өндүрүмдүүлүгү жана саны тууралуу маалыматтар (персоналдын айлык акысы жөнүндө маалыматтарды кошо алганда) (жылдар боюнча бөлүү менен);
л) кайрылуу берилген күнгө чейин кеминде 3 жыл ичинде, ошондой эле кайрылуу жолдогон мүчө мамлекеттин  өзгөчө субсидиясын колдонуу пландалып жаткан мөөнөткө мүчө мамлекеттин  рыногунда сатылган окшош товарды өндүрүүнүн жана сатуунун рентабелдүүлүгү жөнүндө маалыматтар (жылдар боюнча бөлүү менен);
м) ушул Тартиптин 12-пунктунун биринчи обзацына ылайык департамент аныктаган мезгилде мүчө мамлекеттердин улуттук экономика тармагына таасир этүүгө мүмкүн болгон факторлор тууралуу маалыматтарды.
14. Мүчө мамлекеттердин ыйгарым укуктуу органдары (кайрылуу жолдогон мүчө мамлекеттин ыйгарым укуктуу органынан башкасы) ушул Тартиптин 13-пунктунда көрсөтүлгөн маалыматты ушул Тартиптин 12-пунктунун биринчи абзацында көрсөтүлгөн департаменттин суроо-талабын алган күндөн баштап 30 календарлык күндөн ашпаган убакытта берет. Көрсөтүлгөн ыйгарым укуктуу органдарынын жазуу түрүндө берилген мотивациялуу өтүнүчү боюнча маалыматты берүү мөөнөтү департамент тарабынан 15 календарлык күндөн ашпаган убакытка узартылышы мүмкүн. 
Департамент маалыматтын жетиштүүлүгүн изилдейт. Көрсөтүлгөн маалымат толук көлөмдө берилген учурда, мындай маалымат Комиссияда катталган күндөн баштап 5 жумушчу күндүн ичинде департамент талдоо жүргүзүү жөнүндө чечимин кабыл алат.
Мүчө мамлекеттин ыйгарым укуктуу органы тарабынан ушул Тартиптин 13-пунктунда каралган маалыматтар толук көлөмдө берилбесе, берилген маалымат Комиссияда катталган күндөн  тартып 5 жумушчу күндөн кечиктирбей департамент бул ыйгарым укуктуу органга тиешелүү суроо-талап  жөнөтүүгө укуктуу. 
Мүчө мамлекеттин ыйгарым укуктуу органы тиешелүү суроо-талапты алган күндөн баштап 15 жумушчу күндөн ашпаган мөөнөттө жетишпеген маалыматты берет.
Департамент ушул пункттун үчүнчү абзацына ылайык жетишпеген маалыматтарды берүү жөнүндө суроо-талап жиберген учурда, департамент өзүнүн суроо-талабы боюнча алынган маалыматты Комиссияда катталган күндөн тартып 5 жумушчу күндөн кечиктирбей же мындай маалыматты албаган учурда ушул пункттун абзацындагы мөөнөтү өтүп кеткен күндөн баштап 5 жумушчу күндөн кечиктирбей талдоо жүргүзүү тууралуу чечим кабыл алат. 
15. Талдоо жүргүзүүнүн мөөнөтү аны жүргүзүү чечими кабыл алынган күндөн тартып 6 айдан ашпашы керек.
16. Талдоо жүргүзүү учурунда департамент мүчө мамлекеттердин ыйгарым укуктуу органдарына, талдоо жүргүзүү үчүн зарыл болгон кошумча маалыматтарды берүү жөнүндө суроо-талап жиберүүгө укуктуу.
17. Департаменттин суроо-талабы почта байланышын колдонуу менен  жөнөтүлгөн күндөн тартып 7 календарлык күн өткөндөн кийин мүчө мамлекеттердин ыйгарым укуктуу органдары аны алган болуп эсептелет.

III. Консультацияларды жүргүзүү

18. Департамент талдоонун жүрүшүндө  мүчө мамлекеттердин ыйгарым укуктуу органдарын, мүчө мамлекеттердин субсидия берилип жаткан товарды жана (же) окшош товарларды өндүрүүчүлөрдү жана (же) керектөөчүлөрдү тартуу менен Комиссиянын аянтында мүчө мамлекеттердин ыйгарым укуктуу органдарына тиешелүү сунуш жиберүү аркылуу консультацияларды жүргүзүүнү демилгелөөгө укуктуу. Консультациялар ошондой эле субсидия берилип жаткан товардын жана окшош катары билдирилген товарлардын окшоштук фактысын аныктоо максатында да жүргүзүлөт.  
Департамент консультация өткөрүү жөнүндө,  өткөрүү күнүнөн 10 календарлык күндөн кем эмес убакыт мурун мүчө мамлекеттердин ыйгарым укуктуу органдарын кабарландырат.  
19. Консультацияларда кайрылуу жолдогон мүчө мамлекеттин ыйгарым укуктуу органынын өкүлү жок болсо консультациялар өткөрүлбөйт.
Консультацияларда консультацияларды өткөрүүчү күнү, орду жана  убактысы тууралуу кабарландырылган башка мүчө мамлекеттердин ыйгарым укуктуу органдарынын өкүлдөрүнүн, мүчө мамлекеттеринин субсидия берилип жаткан жана (же) окшош товарларды өндүрүүчүлөрдүн жана (же) керектөөчүлөрдүн жок болушу консультацияларды өткөрүүгө тоскоолдук жаратпайт.
20. Мүчө мамлекеттердин ыйгарым укуктуу органдарынын өкүлдөрү, ошондой эле мүчө мамлекеттердин субсидия берилип жаткан жана (же) окшош товарлардын өндүрүүчүлөрү жана (же) керектөөчүлөрү консультацияларды өткөрүүнүн жүрүшүндө каралып жаткан маселе боюнча кошумча маалыматтарды жана түшүндүрүүлөрдү бере алат.
Мүчө мамлекеттин ыйгарым укуктуу органынын позициясы консультациялардын протоколуна тиркелет (аны Комиссияга консультациялар өтүүчү күндөн баштап 5 жумушчу күндөн кечиктирбей берген учурда).
21. Консультациялардын протоколуна департаменттин жетекчиси (жетекчинин орун басары тарабынан) кол коёт жана консультациялар өткөрүлгөн  күндөн баштап 7 жумушчу күндүн ичинде мүчө мамлекеттердин ыйгарым укуктуу органдарына жиберилет.

IV. Талдоо жүргүзүүнүн тартиби

22.  Мүчө мамлекеттин улуттук экономика тармагына материалдык залал келтирүү коркунучу, субсидия берилип жаткан товарды ташып келүүнүн (мүмкүн болгон ташып келүүнүн) көлөмүн талдоонун жана мындай ташып  келүүнүн (мүмкүн болгон ташып келүүнүн) ар бир мүчө мамлекеттин жана улуттук экономика тармагынын рыногундагы окшош товардын баасына тийгизген таасирин талдоонун натыйжасында аныкталат.
Берүүгө пландалып жаткан өзгөчө субсидияга карата талдоо  жүргүзүлгөн жагдайда, мүчө мамлекеттин улуттук экономика тармагына материалдык залал келтирүү коркунучу ушул Тартиптин 23-пунктунда көрсөтүлгөн мезгил ичиндеги, ошондой эле өзгөчө субсидияларды колдонуунун пландалган мөөнөтүндөгү маалыматтарды талдоонун натыйжасында аныкталат.  
Эгер ушул Тартиптин 13-пунктунун «б» пунктчасына ылайык мүчө мамлекеттин ыйгарым укуктуу органы өзүнүн аймагында окшош товар өндүрүүнүн жоктугу тууралуу маалымат берсе, ал мүчө мамлекеттин улуттук экономика тармагына материалдык залал келтирүү коркунучу аныкталбайт. 
23. Мүчө мамлекеттин улуттук экономика тармагына материалдык залал келтирүү коркунучун аныктоо максатында маалыматтарды талдоонун мөөнөтү департамент тарабынан аныкталат жана ал кайрылуу берилген күндөн мурунку 3 жылдан кем болбошу керек.
24. Субсидия берилип жаткан товарды ташып келүүнүн (мүмкүн болгон ташып келүүнүн) көлөмүн талдоодо, субсидия берилип жаткан товарды   ташып келүүнүн (мүмкүн болгон ташып келүүнүн) олуттуу өсүшү болгондугу (болору)  аныкталат (абсолюттук көрсөткүчтөрдө, же болбосо башка мүчө мамлекеттердин окшош товарды өндүрүүсүнө же керектөөсүнө карата).
25. Субсидия берилип жаткан товарды   ташып келүүнүн (мүмкүн болгон ташып келүүнүн) башка мүчө мамлекеттердин рынокторундагы окшош товарлардын баасына тийгизген таасирлерине талдоо жүргүзүүдө төмөнкүлөр аныкталат:
а) субсидия берилип жаткан товардын баасы башка мүчө мамлекеттердин рынокторундагы окшош товарлардын баасына карата бир кыйла төмөнбү;
б) субсидия берилип жаткан товарды   ташып келүү (мүмкүн болгон ташып келүү) башка мүчө мамлекеттердин рынокторундагы окшош товарлардын баасынын бир кыйла төмөндөшүнө алып келдиби (алып келеби);
в) субсидия берилип жаткан товарды   ташып келүү (мүмкүн болгон ташып келүү) башка мүчө мамлекеттердин рынокторундагы окшош товарга, мындай ташып келүү болбогон учурда орун алчу баанын өсүшүнө жолтоо болдубу (жолтоо болобу);
26. Субсидия берилип жаткан товарды   ташып келүүнүн (мүмкүн болгон ташып келүүнүн) ар бир мүчө мамлекеттин улуттук экономика тармагына тийгизген таасирин талдоо, улуттук экономика тармагынын абалына тиешеси бар  бардык экономикалык факторлорду, анын ичинде төмөнкүлөрдү баалоодон турат:
өндүрүштүн, товарды сатуунун, ар бир мүчө мамлекеттин улуттук рыногундагы товардын үлүшүнүн, пайданын, өндүрүмдүүлүктүн, тартылган инвестициялардан кирешенин же өндүрүш кубаттуулугун пайдалануунун мурда болгон же келечекте боло турган кыскарышы;
башка мүчө мамлекеттердин рынокторундагы окшош товардын баасына таасир этүүчү факторлор;
акча агымынын жүгүртүлүшүнө, товардын запасына, жумуш менен камсыз болуу деңгээлине, айлык акынын өлчөмүнө, өндүрүштүн өсүү темпине жана инвестицияларды тартуу мүмкүнчүлүгүнө тийгизген же тийгизиши мүмкүн болгон терс таасири.
Ошол эле мезгилде көрсөтүлгөн факторлор субсидия берилип жаткан товарды   ташып келүүнүн (мүмкүн болгон ташып келүү) натыйжасында мүчө мамлекеттин улуттук экономика тармагына материалдык залал келтирүү коркунучун аныктоо үчүн чечүүчү мааниге ээ боло албайт.
27. Эгер колдо бар маалыматтар өндүрүш процесси, товарды аны өндүрүүчүлөрдүн сатуусу жана пайда сыяктуу критерийлердин негизинде ушул мүчө мамлекеттердеги окшош товарды өндүрүүнү бөлүп кароого мүмкүндүк берсе, субсидия берилип жаткан товарды   ташып келүүнүн (мүмкүн ташып келүүчү) мүчө мамлекеттин улуттук экономика тармагына тийгизген таасири башка мүчө мамлекеттердеги окшош товарды өндүрүүгө катыштуу бааланат.
Колдогу маалыматтар окшош товарды өндүрүүнү бөлүп кароого мүмкүндүк бербеген учурда, субсидия берилип жаткан товарды   ташып келүүнүн (мүмкүн ташып келүүчү) ар бир мүчө мамлекеттин улуттук экономика тармагына тийгизген таасири бир кыйла тар топтун өндүрүшүнө же окшош товарларды өз ичине камтыган, жана алар жөнүндө зарыл болгон маалыматтар бар товарлардын номенклатурасына катыштуу бааланат.
28. Субсидия берилип жаткан товарды   ташып келүүнүн (мүмкүн ташып келүүчү) натыйжасында мүчө мамлекеттин улуттук экономика тармагына материалдык залал келтирүү коркунучу аныкталган учурда, департамент бардык колдо бар факторлорду, анын ичинде төмөнкүлөрдү да  эске алат:
субсидиянын мүнөзү, өлчөмү жана анын соодага тийгизе турган таасири;
андай ташып келүүнүн мындан аркы мүмкүн болгон өсүшүн күбөлөндүргөн, субсидия берилип жаткан товарды   ташып келүүнүн (мүмкүн ташып келүүчү) өсүү темпи;
субсидия берүүчү мүчө мамлекеттеги субсидия берилип жаткан товарды өндүрүүчүлөрдүн башка мүчө мамлекеттердин аймактарына субсидия берилип жаткан товарды   ташып келүүнү (мүмкүн ташып келүүчү) көбөйтүүнүн жетишерлик мүмкүнчүлүктөрүнүн  же мындай ташып келүүнүн көбөйүү коркунучунун болушу;
эгер субсидия берилип жаткан товардын баасынын деңгээли мүчө мамлекеттердин рынокторундагы окшош товардын баасынын төмөндөшүнө же баасынын өсүшүн токтотууга  жана субсидия берилип жаткан товарга суроо-талаптын андан аркы өсүшүнө алып келсе;
өндүрүүчүдөгү субсидия берилип жаткан товардын запасы.
Ошол эле мезгилде көрсөтүлгөн факторлор субсидия берилип жаткан товарды   ташып келүүнүн (мүмкүн болгон ташып келүү) натыйжасында мүчө мамлекеттин улуттук экономика тармагына материалдык залал келтирүү коркунучун аныктоо үчүн чечүүчү мааниге ээ боло албайт.
29. Эгер ушул Тартиптин 24-28-пункттарында көрсөтүлгөн факторлорду баалоонун натыйжасында департамент мүчө мамлекеттердин аймагына субсидия берилип жаткан товарды   ташып келүү болбой койбостугун жана мындай ташып келүү ар бир мүчө мамлекеттин улуттук экономика тармагына материалдык залал келтирүүдөн кача албастыгы туурасында корутундуга келсе, мүчө мамлекеттин улуттук экономика тармагына материалдык залал келтирүү коркунучунун бардыгы жөнүндө тыянак кабыл алынат.
30. Субсидия берилип жаткан товарды   ташып келүү менен ар бир мүчө мамлекеттин улуттук экономика тармагына материалдык залал келтирүү коркунучунун ортосундагы себеп-натыйжалык байланыштын болушу тууралуу тыянак департаменттин колунда бар  бардык далилдер менен маалыматтарды талдоого жана баалоого негизделүүгө тийиш. 

V. Талдоонун жыйынтыктары боюнча Комиссиянын отчёттуулугу

31. Талдоо жүргүзүүнүн жыйынтыктары боюнча департамент башка мүчө мамлекет тарабынан өзгөчө субсидия берүүнүн натыйжасында бардык мүчө мамлекеттердин улуттук экономика тармагына материалдык залал келтирүү коркунучу бардыгы же анын жоктугу жөнүндө тыянактарды камтыган корутунду даярдайт.
32. Ушул Тартиптин 31-пунктунда көрсөтүлгөн корутундуга департаменттин жетекчиси (жетекчинин орун басары) кол коёт, өндүрүш маселелерин кароо компетенциясына  кирген Комиссиянын  Коллегиясынын мүчөсү бекитет жана Макулдашуунун 9-беренесинин 5-пунктуна ылайык өзгөчө субсидияны берүүгө боло тургандыгынын же болбой тургандыгынын башка критерийлерин аныктоонун максатка ылайыктуулугу туурасында маселени Комиссиянын Коллегиясынын отурумунда кароого даярдалган документтер менен материалдардын комплектисине кошот. 
Көрсөтүлгөн маселени кароонун жыйынтыктары боюнча Комиссиянын Коллегиясы өзгөчө субсидияга жол берилген (эгер департамент өзгөчө субсидияны башка мүчө мамлекеттердин бардыгынын улуттук экономика тармагына материалдык залал келтирүү коркунучунун жоктугу тууралуу корутунду даярдалган учурда) же өзгөчө субсидияга жол берилбеген жаңы критерийин аныктоо тууралуу маселени Евразия өкмөттөр аралык кеңешинин кароосу үчүн аныкталган тартипте берет.











